GiliGold/VAD_KnessetCorpus huggingface dataset:
אורלי צוקרמן: ראשית, תכנית אולפן עציון כמובן מתקיימת בחמישה מקומות בארץ, זו תכנית מאורגנת לצעירים בשיתוף עם משרד העליה והקליטה ומשרד החינוך וצעירים מגיעים לחמישה חודשים ומקבלים מעטפת שלמה של מגורים, כלכלה, צוות מלווה, טיולים להכרת הארץ, וכמובן אולפן עברית.
דוד ביטן: כן, אבל הם לא קיבלו את ---
אורלי צוקרמן: הזוג השתתף להבנתי בתכנית באולפן עציון ירושלים, עלות שלה היא 7,200 שקלים, וזו עלות מאוד מסובסדת, כיוון שעלות מלאה של תכנית כזאת היא לפחות פי ארבעה.
דוד ביטן: לא, לא זה הוויכוח.
אורלי צוקרמן: התשלום לתכנית מתבצע רק לאחר העליה, הם לא שילמו על התכנית לפני העליה.
דוד ביטן: אנחנו שואלים שאלה פשוטה.
דוד ביטן: ברור ממה שהם אמרו שהם לא קיבלו את הסל שהיו צריכים לקבל מה קורה, האם אתם נותנים להם אפשרות להמשיך עוד חודשיים על מנת לקבל את מה שמגיע להם.
אורלי צוקרמן: צריך לדייק בנתונים, ודבר שני, כל הצעירים שהשתתפו בתכניות קליטה, כולל הצעירים הללו, קיבלו הארכה של התכניות בכל התכניות.
אורלי צוקרמן: הארכנו את כל התכניות על מנת לאפשר להם להשאר במגורים ולהמשיך ללמוד.
אורלי צוקרמן: בנוסף, נתנו להם מענקים מיוחדים כדי לסייע להם.
אורלי צוקרמן: קיבלנו תרומה ייעודית מיוחדת והם קיבלו מענקים, ועשינו הנחות בתשלומי שכר הדירה.
אורלי צוקרמן: כלומר, כל עולה שהגיע למרכז הקליטה בדגש על תכניות צעירים, קיבלו מענה כולל מענקים, והארכת שהות במרכזי הקליטה.
אנדרי קוז'ינוב: בכמה כסף מדובר?
אנדרי קוז'ינוב: מה זה מענק ולמה אנשים שהיו איתנו בזום אומרים שהכל נגמר להם?
אורלי צוקרמן: הצעירים פה היו באולפן עציון, א.
אורלי צוקרמן: התכנית עוד לא הסתיימה, לא ברור לי איך הם נמצאים עכשיו בחיפה במקום אחר.
אורלי צוקרמן: כלומר הם כנראה עזבו את התכנית---
אנדרי קוז'ינוב: לא, אלה שני אנשים שונים.
אנדרי קוז'ינוב: עציון וחיפה זה אנשים שונים.
אורלי צוקרמן: הבחור דיבר על עציון ירושלים, אנחנו הארכנו את התכנית---- ונתנו הנחות בשכר דירה.
אורלי צוקרמן: בחיפה הורדנו שכר דירה ל-50% ובנוסף נתנו מענקים.
דגנית סנקר: אני רוצה להציג ליו"ר למען הסדר הטוב, אנחנו --- רוצים לענות תשובות, תציידו אותנו בפרטים קודם שנגיע מוכנים ונדע לענות.
דגנית סנקר: אנחנו מגששים באפלה.
דוד ביטן: אנחנו לא יכולים להגיד לאנשים 'תגידו לנו מה אתם רוצים לומר'.
דגנית סנקר: כי אנחנו נדרשים להגיב ואנחנו לא תמיד יכולים, אם תשלחו לנו את המקרים קודם---
דוד ביטן: לא משנה, הולכת להיות ישיבה בעוד 10 ימים, המשך.
דוד ביטן: עד אז תכינו את עצמכם.
דוד ביטן: שמעתם את הדברים.
אנדרי קוז'ינוב: אמרת על המענקים.
אנדרי קוז'ינוב: מה זה המענק הזה, בכמה כסף מדובר?
אורלי צוקרמן: מדובר בסדרי גודל של בין 800-1,000 שקלים למשתתף למשך שלושה חודשים, ובנוסף לזה נתנו 50% הנחה בשכר הדירה.
אורלי צוקרמן: צעירים, בוגרי אולפן עציון חיפה, תל אביב, ירושלים, בכל המקומות נתנו קיום, הורדנו את שכר הדירה והשארנו להם להשאר---
דוד ביטן: אלה שהיו פה עכשיו, אתם מתכוונים לתת להם תוספת שעות?
דוד ביטן: כשאת אומרת 'הוספנו זמן', כמה ז מן הוספתם?
אורלי צוקרמן: הוספנו זמן שהות, כיון שמשרד החינוך הוציא מכתב של הארכה של עד חודשיים נוספים ולכן איפשרנו להם להמשיך לשהות בתכניות, למרות שזמן השהות בתכנית הסתיים, איפשרנו על מנת שיישארו בתכנית במסגרת, עם המגורים, עם כלכלה, ויוכלו לקבל את אותן חודשיים נוספים.
דוד ביטן: אם נתנו להם להמשיך אז אין בעיה.
אלכס קושניר: אם זה באמת מתקיים במציאות ---
דוד ביטן: מה, היא אומרת דבר לא נכון?
דוד ביטן: מה זה אם באמת?
אלכס קושניר: לא, אבל אתה יודע, לפעמים מה שאנחנו יודעים פה תחת הפלורסנט לא קורה בשטח.
אלכס קושניר: אם זה קורה בשטח, תכנית עציון, כל הכבוד להם.
אלכס קושניר: אבל בתכנית עציון נמצאים רק חלק קטן מהעולים.
אורלי צוקרמן: אלכס, זה בדיוק מה שקורה בשטח.
דוד ביטן: הבנתי, אבל מבחינת הדיון הזה שבאו ואמרו והתלוננו, הם אומרים שהם נתנו פתרון.
אורלי צוקרמן: אני אומרת את הדברים כיוון שאני בטוחה בהם ואני זו שמבצעת אותם.
אנדרי קוז'ינוב: אדוני היו"ר, יכול להיות שהבעיה היא אחרת---
דוד ביטן: אני מבקש לישיבה הבאה אם אפשר, קודם כל שהיא תהיה פה.
דוד ביטן: קשה עם הזום.
אורלי צוקרמן: בבקשה.
דוד ביטן: תביאי לנו בתכניות שלך איך נתתם, מה נתתם, ממש נייר מסודר.
אנדרי קוז'ינוב: יכול להיות שהבעיה, מה שמתארים, שגם נניח מאריכים להם עכשיו שהות של חודשיים, בחודשיים האלה אין להם מאיפה לממן, כי בעצם נגמר סל קליטה.
דוד ביטן: אני מציע ששאלות שקשורות אליה לקראת הדיון הנוסף תעבירו למנהלת הוועדה והיא תעביר לה, ואז היא תבוא עם כל הנתונים.
דוד ביטן: אבל תביאו מראש את זה.
שלומית אבינח: אני רוצה להבהיר למען הפרוטוקול.
שלומית אבינח: המקרים שהובאו, מדובר בדיון ראשוני.
שלומית אבינח: על מנת להתרשם מהבעיה הבאנו את הפונים שגם גורמי המקצוע, שוב, יש דיונים שאנחנו רוצים תשובה פרטנית בדיון.
שלומית אבינח: כאן היו דוגמאות שמתארות את המצוקה ולפעמים שווה גם לשמוע, כי ראיתם, גם אנשים צעירים, גם אנשים מבוגרים וגם תכנית עציון.
שלומית אבינח: זה מדגם.
שלומית אבינח: בדיון הבא אנחנו גם נעביר את הפרטים, אבל גם כל אנשי המקצוע שצופים, אין כמו מראה עיניים ולשמוע את הסיפורים האישיים.
שלומית אבינח: ומכאן ואילך אפשר לשנות את המדיניות ולהיטיב אותה.
דוד ביטן: רוית בארי ממשרד החינוך.
רוית בארי: שלום לכבוד היו"ר ולכולם.
רוית בארי: אני מאגף לחינוך מבוגרים, אני אחראית על 90 האולפנים שציינת בפתח דבריך.
רוית בארי: אני רוצה לדייק את הנתונים ולחזק את מה שאמרה אורלי צוקרמן.
רוית בארי: אני רוצה לתת קצת מידע שבתאריך 15 במרס, זה המועד שבו הופסקו הלימודים באולפנים של משרד החינוך בעקבות הקורונה.
רוית בארי: באותה נקודת זמן היו 8,400 לומדים במגוון הכיתות.
רוית בארי: אולפנים ראשונים ואולפני המשך.
רוית בארי: באותה נקודת זמן ובאופן מיידי התחילה ההוראה מרחוק דרך הזום ודרך פלטפורמות נוספות כמו המודל שהוא בניהול האגף לחינוך מבוגרים.
רוית בארי: באתרי למידה דיגיטלית הובנתה מערכת שעות מובנית מבעוד מועד ולתלמידים ניתנה אפשרות ללמוד באופן מקוון, וגם המשכנו את מערך ההיבחנות בדרך מקוונת, והמשכנו את חלוקת התעודות של סיום האולפן כדי לאפשר באמת לאנשים להכנס לשוק העבודה ולהשתלב בחברה הישראלית.
רוית בארי: אני מציינת שבתאריך 31.5 אנחנו חזרנו ללמד במתכונת ההוראה הפרונטלית ומתוך ההבנה של המצוקה של מה ששמענו כרגע, אנחנו הארכנו 58 כיתות שהיו אמורות לסיים ב-14.5 עד סוף יוני.
רוית בארי: זה מתחבר למה שאמרה אורלי צוקרמן.
רוית בארי: אנחנו אישרנו למי שרוצה להמשיך את לימודיו במתכונת ההוראה של פנים אל פנים, ולכן באמת כל מחזור מאי יסיים ביוני.
רוית בארי: הארכנו בגדול את ---
יואל רזבוזוב: כל מי שרצה?
שלומית אבינח: כל מי שלמד בזום התקופה לא נחשבת לו?
אלכס קושניר: נו, אז לעשות את החישוב זה מאוד פשוט.
אלכס קושניר: כמה תלמידים יש באולפן, כפול הכסף ונגמר.
אלכס קושניר: זה עניין של שעתיים.
רוית בארי: התקופה נחשבת לו---
דוד ביטן: כל מי שלמד בזום נתתם לו הארכה, זה מה שאת אומרת?
רוית בארי: כן.
רוית בארי: מי שרצה נתנו לו הארכה, והיו כיתות מסוימות שביקשו לסיים את לימודיהן אז הפעלנו את מערך ההיבחנות שלנו, המקוון, ואיפשרו להם לצאת.
רוית בארי: ומי שביקש להמשיך את לימודיו, איפשרנו את המהלך הזה ופעלנו כדי לקדם את הנושא הזה לטובת העולים.
דוד ביטן: כן אבל מה לגבי הכסף, עכשיו הארכת למישהו לחודשיים.
דוד ביטן: מה לגבי סל קליטה, מה לגבי המענק---
יואל רזבוזוב: זה במעגל.
יואל רזבוזוב: אם הם רוצים, היא נותנת להם רשות 'בואו תלמדו'.
יואל רזבוזוב: אבל אז הם אומרים 'אנחנו חייבים להתפרנס, איך נלך ללמוד'.
יואל רזבוזוב: בגלל זה הדיון הזה קשור, למה חיברנו את שני הדברים?
דגנית סנקר: אם אתם מחדדים את הדרישות, אני מסתכלת על חברי הכנסת, תחדדו את הדרישות אז אני מבינה שמדובר על חודש וחצי הארכה לאולפנים ---
דוד ביטן: אבל אמרתי לך מה הדרישה לישיבה הבאה.
דגנית סנקר: אבל עכשיו קיבלנו עוד אינפורמציה---
דוד ביטן: --- ביחד.
טניה מזרסקי: יש אפשרות ללמוד באולפן המשך תמורת תשלום של 300 שקל תקורה ולהמשיך ללמוד באולפן.
אלכס קושניר: יש פה מידע חדש.
אלכס קושניר: אומרת פה טניה שאתם גובים על זה כסף?
טניה מזרסקי: לא, על אולפן המשך.
אלכס קושניר: עזבי אולפן המשך, אולפן א'.
אלכס קושניר: מאריכים לכמה זמן?
רוית בארי: הארכנו למחזור מאי בחודש וחצי, אבל נתנו להם את האפשרות לבחור למי שרוצה, ולתת מענה ל---
אלכס קושניר: השאלה השניה, כמה המשיכו וכמה לא המשיכו.
אלכס קושניר: יש לכם נתונים?
רוית בארי: יש לי את הנתון הזה.
רוית בארי: יש לנו 250 תלמידים שביקשו לסיים, יש עוד כ-1,000 שביקשו להמשיך ללמוד.
רוית בארי: אני רציתי גם לציין שבתקופת הקורונה מה-15.3 המשיכה הלמידה, אמנם בממדים קטנים יותר, והתחילו ללמוד באולפנים, ופתחנו כיתות גם באופן מקוון.
רוית בארי: מה-31.5 הלימודים ---
דוד ביטן: --- לא מדויק מה שאת אומרת, לא לפי הנתונים האלה.
דוד ביטן: ברגע שתביאי תקציב---
אלכס קושניר: שניה, אדוני היו"ר, האנשים האלה שלומדים באולפנים של משרד החינוך זה רק חלק מהאוכלוסייה.
אלכס קושניר: יש אוכלוסיות נוספות, גם כאלה שלומדים באולפנים פרטיים, וגם כאלה שלומדים בכל מיני תכניות כאלה ואחרות של הסוכנות היהודית ועוד ועוד.
דוד ביטן: אלה לא קשורים למשרד החינוך.
אלכס קושניר: ולכן כשמשרד הקליטה עושה את החישוב, תקחו בחשבון את כולם.
דוד ביטן: את כל הפרמטרים.
דוד ביטן: יש עוד אדם שנמצא כאן ולא שמענו אותו.
דוד ביטן: אביה אבוטבול.
דוד ביטן: בקיצור נמרץ אם אפשר.
אני אביטבול: שלום.
אני אביטבול: תודה שאתם נותנים לי אפשרות לדבר.
אני אביטבול: אני מנהלת אולפן ---- ואני היום פונה אליכם בשם העולים החדשים שכבר לפני שלושה חודשים לא יכולים לקבל אישור זכאות חדש כדי ללמוד באולפן --- אצלנו הכיתות קטנות, בין 4-8 תלמידים וזה בדיוק נותן מענה בתקופה של הקורונה שאפילו תחת משבר אפשר ללמוד בכיתות קטנות ללא חשש להידבקות.
אני אביטבול: אנחנו פותחים כיתות כל הזמן, אלה לא תאריכי מחזורים.
אני אביטבול: מחודש מרס התכנית נעצרה, לא רק בעקבות בעיות טכניות להגיע לאולפן אלא גם בגלל בעיות תקציביות.
אני אביטבול: משרד הקליטה לא מאפשר לתת אישורי זכאות חדשים כדי ללמוד ולפתוח כיתות.
אני אביטבול: לפני שבועיים משרד הקליטה כן נתן אישור לאלו שכבר מחזיקים בידם אישור זכאות, שקיבלו אותו לפני חודש מרס, נותנים להם אפשרות להכנס לכיתות, אבל זה לא נותן את המענה לעולים שמחכים כבר שלושה חודשים ולעולים שעתידים להגיע גם בקיץ הקרוב.
אני אביטבול: אנחנו ערוכים לקבל אותם בכיתות קטנות, אנחנו מוכנים כבר ממחר לתת את המענה הזה.
אני אביטבול: צריך גם להבין שהפרויקט, איך שהוא מורכב, מאפשר גם לעולים כבר להתאקלם בשוק התעסוקה ולקבל למשל כיתות ערב, אז כבר להתחיל לממן את עצמם ולהתחיל לעבוד ולקבל כיתת אולפן בשעות הערב.
אני אביטבול: הבעיה עכשיו, הדבר שתוקע את העולים זה בעיה תקציבית שלא מאפשרת לתת אישורי זכאות חדשים לכן אני פונה אליכם ומבקשת להעלות את הנושא לגורמים הרלבנטיים של משרד הקליטה.
דגנית סנקר: הערוץ הזה של אולפנים פרטיים זה ערוץ שהומצא על ידי משרד העליה והקליטה ואנחנו מאוד מאמינים בו.
דגנית סנקר: עם זאת, כל מה שאני תיארה זה נכון, אנחנו איפשרנו ל-800 או כמעט 1,000 אנשים שכבר קיבלו זכאות, איפשרנו להמשיך, אנחנו בבעיה תקציבית ועד שלא נקבל את העודפים אין ביכולתנו לצערנו להמשיך עם המסלול הזה.
דגנית סנקר: אני רוצה להסביר, אין אף עולה שלא מקבל עברית, הוא יכול ללכת לאולפני משרד החינוך, פשוט לא בערוץ הזה.
דוד ביטן: אני לא מבין את זה.
דוד ביטן: אם הוא התחיל אצלה---
דגנית סנקר: אם הוא התחיל הוא ממשיך וגומר.
דגנית סנקר: היא אומרת למה לחדשים אתם לא נותנים הפניות חדשות ועל זה אני אשיב שלמשרד שלנו כרגע עד שלא יינתנו עודפים ויגיעו התקציבים שצריכים להגיע, אין אפשרות להפעיל את זה.
דוד ביטן: את אומרת שאין לכם תקציב לזה.
דוד ביטן: מתי יהיה לכם ---
דגנית סנקר: כשיועברו העודפים למשרד.
דגנית סנקר: אני מניחה שאייל יודע לענות על זה טוב ממני, אם הוא עדיין איתנו.
דוד ביטן: כן אייל.
איל מדן: לגבי העודפים, ההחלטה לגבי זה עדיין לא התקבלה והיא צריכה להתקבל בשבועות הקרובים.
דוד ביטן: תן דחיפה להחלטה.
אלכס קושניר: רק לכיוון הנכון, כי הם לפעמים דוחפים הפוך.
דוד ביטן: מתי תהיה החלטה?
טלי פלוסקוב: אייל, ההשקעה היום תחסוך המון כסף בעתיד עבור האנשים האלה.
טלי פלוסקוב: האנשים שלא יודעים עברית לא יודעים להתאקלם במדינה שלנו, הם יהיו אלה שיצטרכו לקבל השלמת הכנסה, הם יהיו אלה שיהיו בשכבות החלשות, אנחנו נצטרך להשקיע הרבה יותר אחר כך אם אנחנו לא נשקיע בהם עכשיו.
טלי פלוסקוב: אז תקחו את זה בחשבון.
איל מדן: לוקחים בחשבון.
איל מדן: ההחלטה על העודפים היא החלטה רוחבית בכל הממשלה.
דוד ביטן: אבל מתי זה יהיה?
איל מדן: הנושא הזה אמור להיות בשבועות הקרובים, אמורה להתקבל החלטה.
דוד ביטן: אבל פה הם צריכים תשובה מיידית.
דוד ביטן: תבין דבר אחד אייל, בהבדל ממשרדים אחרים, כאן יש תקופת זמן קצובה לעולים ואם אתה לא מקבל החלטה מהירה, אז בעצם הם מקבלים את הזכאות שלהם ואחרי שנה הם לא יכולים ללכת ללמוד באולפן.
דוד ביטן: או אתם צריכים לדבר עם מי שצריך אצלכם, עם ראש אגף תקציבים, להגיד לו שפה הוא חייב לתת תשובה מיידית ולא קשור להחלטה רוחבית.
דוד ביטן: כי פה או שאתם נותנים אופציה או שאתם לא נותנים אופציה.
דוד ביטן: שבועות זה הרבה זמן כאן.
דוד ביטן: אני מקווה שלקראת הישיבה הבאה תהיה לך תשובה בעניין הזה.
דוד ביטן: דבר עם מרידור על העניין הזה.
דוד ביטן: אם לא אני אדבר איתו.
דוד ביטן: אני אעזור לך קצת.
דוד ביטן: אנחנו נסיים את הישיבה.
דוד ביטן: נקיים ישיבת המשך בעוד 10 ימים.
דוד ביטן: עד אז אני רוצה אם אפשר שמשרד הקליטה יעביר לנו נתונים מעודכנים וגם עלות תקציבית.
דוד ביטן: דברי עם האוצר, מה העלות, זה לא אומר שמחר בבוקר הכסף קיים.
דוד ביטן: וזה לא הרבה כסף דרך אגב.
שלומית אבינח: אתה מתמקד בנושא המשך האולפן.
דוד ביטן: נתונים על האולפן.
דוד ביטן: אני לא מדבר על הגדלת סל הקליטה, שזה דיון עם הממשלה.
דוד ביטן: אנחנו יכולים לדון על כך מחר, אבל זה לא מה שיעזור.
דוד ביטן: גם הסוכנות תביא לנו נתונים על תכנית עציון ומשרד החינוך.
דוד ביטן: אני מציע שמי שירכז את הנייר יהיה משרד הקליטה.
דוד ביטן: גם האוצר ייתן לנו תשובה לגבי נושא התוספות, ולישיבה הבאה בבקשה להזמין את הביטוח הלאומי.
דוד ביטן: הוא פה צד מאוד רלבנטי.
דוד ביטן: יכול להיות שיש כמה החלטות שצריכים לקבל שקשורות לביטוח לאומי על מנת להאריך תקופות ודברים מעין אלה.
דוד ביטן: יש עוד משהו חברי הכנסת?
יואל רזבוזוב: תודה על הדיון כבוד היו"ר.
יואל רזבוזוב: אני חושב שדי הבנו כאן את הנושא, כן אנחנו צריכים להתמקד במספרים שזה לא פשוט, אבל הרעיון הוא שמי שרוצה להמשיך ללמוד שתהיה לו אפשרות למחיה.
יואל רזבוזוב: אנחנו מדברים על כסף.
יואל רזבוזוב: אני רוצה להחמיא לך אדוני היו"ר, יש לך את הרגישות שאנחנו מכירים ואתה נכנס לעומק העניינים ואתה באמת רוצה לעזור, ואני בטוח שאנחנו נוכל לקבל --- בדרך כלל אופוזיציה לא מחמיאה לקואליציה ---
דוד ביטן: תודה רבה לכולם.
דוד ביטן: אני שמח ומתכבד לפתוח את ישיבת הוועדה.
דוד ביטן: סדר היום הוא קהילת יהודי מרוקו שנמצאת במרוקו, לא קהילת יהודי מרוקו שנמצאת בארץ, ומה קורה איתם ומה יהיה איתם בתקופת הקורונה ואיך אנחנו נעזור להם בגל הבא ואיך אנחנו נצטרך לעזור בקהילה הזו, מכיוון שהתורם המרכזי שלהם נפטר לצערי הרב בקורונה, הוא החזיק את הקהילה ממש.
דוד ביטן: אז אנחנו צריכים למצוא פתרונות כרגע, אין שם קהילה גדולה, אבל מה שיש, יש.
דוד ביטן: אני שמח שגם שר הכלכלה וגם השר המקשר בין הממשלה לכנסת נמצאים כאן, ושניהם ילידי מרוקו.
דוד אמסלם: אני יליד הארץ.
דוד ביטן: גם אני יליד מרוקו.
דוד ביטן: דרך אגב.
דוד ביטן: אז אתה כמעט.
דוד ביטן: מזכ"ל הסוכנות אומר שיש דברים שהוא לא רוצה שידעו בפרהסיה מה הסוכנות עושה במרוקו, לא כל דבר נתון לפרסום.
דוד ביטן: אז נציגת הסוכנות, תגידי רק מה שאת יכולה, ובסוף הישיבה נסגור את הפרוטוקול ואת ההקלטות אז תאמרי את הדברים האחרים.
מרב תורג'מן: אדוני, אתה יכול לבקש שלא יהיה פרוטוקול, אבל מכיוון שזה משודר בזום וגם יכולת מעקב- - -
שלומית אבינח: אין לנו יכולת שליטה על הדברים.
דוד ביטן: אפשר שלא יהיה פרוטוקול אבל אנחנו מפרסמים גם, אני לא רוצה לסגור באמצע הישיבה את האינטרנט.
דוד ביטן: אז בסוף הישיבה אין בעיה.
דוד ביטן: לפני שמתחילים, ביקשה מאתנו העיתונאית סיון רהב, תציגי 2-3 דקות את הסרטון ואחר כך ניתן לה לדבר מספר מילים ולאחר מכן נעבור לשרים.
דוד ביטן: נמצאים איתנו גם נציגים של יהדות מרוקו בארץ שמטפלים בקהילה בחו"ל, ואנחנו נאפשר להם לדבר אחר כך.
דוד ביטן: הסרטון לא עולה, לכן נמשיך ולאחר מכן תציגו לנו אותו.
דוד ביטן: השר פרץ צריך ללכת מוקדם, לכן נאפשר לו לדבר ראשון.
דוד ביטן: כבוד השר אמסלם, אדוני יו"ר הוועדה, כבוד המוזמנים, אני חושב שההחלטה שלך לקיים את הדיון היא החלטה שיש בה מסר מאוד מאוד משמעותי לכל יהדות העולם, ובעצם אנחנו כאן בכנסת נחפש פה דרך שבה בימים כאלה שבהם כל הקהילות בעולם מכונסות בתוך עצמן ומשתדלות לעבור את התקופה הזאת כדי א.
דוד ביטן: לשרוד אותה ואחר כך לראות איך יוצאים ממנה.
דוד ביטן: קהילת מרוקו אחת הקהילות הייחודיות ביותר שאנחנו מכירים, היא קהילה באמת עם מחויבות גדולה מאוד למסר של מדינת ישראל, יחד עם זאת, הם מביאים לידי ביטוי את המחויבות שלהם למרוקו.
דוד ביטן: השילוב שם שהתפילה לשלום ישראל נשמעת בכל מקום, בכל עת שמתפללים, ולצידה תפילה לשלומה של מרוקו ולשלומו של המלך, זה אחד הדברים המאוד מעניינים שבהם קהילה יהודית גם מקבלת את המעמד המיוחד שלה.
דוד ביטן: תקופת הקורונה היא תקופה שתפסה את כולם ברגעים לא פשוטים, ודאי עוד ידווח כאן, אני לא אחליף את מי שהולך להקרין את הסרט ולהקרין את הפרטים, אבל הקהילה מצאה את עצמה שבשל אירועים שהתקיימו שם, אז נפגעו חלק מאוד משמעותי מבני הקהילה שם.
דוד ביטן: אני לצערי, שלושה מקרובי משפחתי נפטרו שם.
דוד ביטן: נמצא כאן יהודה פרץ שאחיו אמיל, ראש המשפחה, אחד האנשים שבאמת מחוייב לישראל, יש לו בית בישראל, הוא מחובר, יחד עם אשתו סימון, שבאמת זוג נפלא, אני ביקרתי אותם, ומדהים איך הם הפכו ל, הביאו את התכונה הזאת להיות מורים קודם כל ואחר כך רק אנשי עסקים, אמיל היה הראשון אולי שהקים בית ספר לפקידות ולהנהלת חשבונות שכשהייתי מגיע לשם הייתי רואה מאות, מאות של, לא בנות יהודיות, בנות מוסלמיות שלומדות שם, מקבלות אצלו את ההכשרה.
דוד ביטן: גם סימון הייתה מורה לחשבון ולמתמטיקה ולימדה מקצועות מאוד מיוחדים שם במרוקו.
דוד ביטן: והבן ארי, שהוא בעצמו היה איש עם תעודות והכרה בתחומי המתמטיקה והמדעים, אבל הוא הפך לאיש עסקים מאוד מאוד ידוע.
דוד ביטן: הוא היה נדבן גדול ולצערנו הראשון שנפגע מהקורונה היה דווקא הבן, דווקא ארי, בן 52.
דוד ביטן: איש מקסים, כל מי שפגש אותו – והחברים כאן פגשו אותו – הוא שובה לב, מקיים את האמירה הזאת של מתן בסתר, המון תרומות שהוא נתן התגלו לנו רק בתקופה לאחר שהוא נפטר.
דוד ביטן: שלפתע הגיעו אנשים לספר על מה התרומות שהוא נתן, אני מניח שיהודה יפרט על כך יותר ממני.
דוד ביטן: אבל אין ספק שזאת הייתה מכה קשה לכל המשפחה.
דוד ביטן: לראות את העובדה שהילדים שלו לא יכולים להשתתף בלוויה, אנחנו עצמנו השתתפנו בלוויה בזום.
דוד ביטן: כולכם מכירים את קזבלנקה, כולכם יודעים איזה כבוד גדול יש ליהודים שם בעיקר לבתי העלמין בכל רחבי מרוקו, ששם המלך באופן אישי נתן הנחיות שמבחינתו בתי העלמין של היהודים במרוקו זה דבר שהוא דורש להגן עליהם, לשמור עליהם, והייתה תקופה שבבת אחת הקימו חומות וגדרות סביב כל בתי העלמין, אפילו בבית העלמין בישוב שבו גם אני נולדתי וגם אמיל, אח של יהודה, הדוד שנפטר, גם הוא נולד שם בקהילה מאוד קטנה שנקראת בוז'אד.
דוד ביטן: יום אחד הגעתי לשם וראיתי חומה מפוארת שמקיפה את בית העלמין, שהסתבר שזה בוצע לפי הוראה אישית, ישירה של המלך, כדי להביע את ההערכה שלו לקהילה היהודית שנמצאת שם וגם למסורת שלה ולהיסטוריה שלה.
דוד ביטן: היה קשה לראות את ההלוויה הזאת בזום, אנחנו בבית העלמין בקזבלנקה מבקרים כשהולכים לפקוד קברים של משפחות שאנחנו מכירים, אבל בית העלמין מטופח מאוד, אבל לראות את השיירה עם כל המלווים שבאו לשם, עם כל התלבושות, תלבושות ההגנה שעטו סביבם.
דוד ביטן: אני רוצה להדגיש דבר אחד.
דוד ביטן: ביום שנודע לי שארי אושפז בבית החולים בקזבלנקה, התקשרתי למנהל בית החולים כאן בתל השומר, לאיציק לייסט, ואמרתי לו שאני מבקש עזרה.
דוד ביטן: רציתי לוודא שאכן הוא מקבל את הטפול הטוב ביותר שאפשרי, והוא מינה את מי שמנהלת שם את מחלקת הקורונה, יעל חביב, ואכן הצלחנו ליצור קשר בין שני הפרופסורים עם הפרופסור שטיפל אישית בארי לבין יעל, היא חזרה אלי ואמרה לי 'תשמע, הם נותנים לו את הטיפול הטוב ביותר.
דוד ביטן: אם הוא יחזיק מעמד ב-3-4 ימים הקרובים, הוא כנראה יצא מזה'.
דוד ביטן: לצערנו היא צדקה, הוא לא החזיק מעמד.
דוד ביטן: הוא לא החזיק מעמד ונפטר, ולאחר מכן גם אבא וגם אמא שלו נפטרו אחד אחרי השני, למרות שלזכותם של ההנהגה במרוקו, גם כשהיו צריכים לאשפז אותם בבית חולים מיוחד, להעביר אותם מבית חולים לבית חולים אחר שהוא היה יותר בית חולים שטיפל באישי צבא ומנהיגים במרוקו, עשו את זה, לא חסכו שום מאמץ כדי להציל אותם.
דוד ביטן: מיד עם היוודע מותו, קיבלתי פה המון המון פניות, חלקם לא נגיד כאן, מכיוון שהועדה משודרת, אבל באמת, כל המנהיגות במרוקו התקשרה כדי להשתתף באבל, להשתתף בצער הגדול, ואני חושב שאתם תשמעו הרבה סיפורים על ארי ועל המשפחה שלו ועל התרומות הגדולות שלו, אבל אני רוצה רק סיפור קטן, דווקא ממקום אחר.
דוד ביטן: כאשר שר ההשכלה הגבוהה דהיום, זאב אלקין, הוא כיהן כשר להגנת הסביבה והיה אירוע בינלאומי במרוקו.
דוד ביטן: כפי שאתם יודעים, מרוקו היא אחת המארחות,
דוד ביטן: גם דודי היה שם.
עמיר פרץ: דודי היה איתו.
עמיר פרץ: אז דודי יספר לכם.
עמיר פרץ: איזה ערב מדהים ארי עשה לכבודם במרקש, פשוט יוצא מן הכלל.
עמיר פרץ: ומה שטוב, הרי התכונה של מרוקו להיות מארחת של כנסים בינלאומיים, תוך כדי כך שהיא מתחיבת לפתוח את שעריה לכולם, כי כאשר יש כנס בינלאומי הוא מקבל מעמד של כנס כמו האו"ם.
עמיר פרץ: כמו שהאו"ם נפתח בפני כולם ויש ציר מיוחד להגיע לאו"ם, כשהאיראנים נכנסים לארצות הברית, שהם אויבי אמריקה, אבל אי אפשר למנוע מהם להגיע לאו"ם, הם מגיעים ישירות, במסלול מיוחד שהוא מסלול שמגיע למקום.
עמיר פרץ: ומרוקו באמת נערכת ונותנת כבוד ומעמד מיוחד במינו למשלחות, אני מניח שדודו יוכל להרחיב על כך, אנחנו לא ניכנס לשמות ופרטים, יש שמות שעדיף לא להזכיר אותם, שמאוד מאוד רוצים לתרום ולסייע לקשר, אבל ארי היה ציר מרכזי.
עמיר פרץ: הוא ידע לתת את הטעם הטוב של מרוקו לכל מי שהגיע מישראל.
עמיר פרץ: בנוסף, לאירוח הרשמי שכולם קיבלו שם.
עמיר פרץ: אני מודה לך על היוזמה הזאת, אני חושב שזו יוזמה במקומה.
עמיר פרץ: בהחלט חושב שהאחריות של מדינת ישראל שאנחנו, תעודת הביטוח המרכזית של כל יהדות העולם מוטלת גם לפתחך,
דוד ביטן: לפני שדודי ידבר, אני רוצה לנצל את ששרים נמצאים פה, מהסיורים שעשיתי בעולם במסגרת השדולה של הסוכנות היהודית, ראינו שיש קהילות, אני לא מדבר על הקהילות הגדולות כמו ארצות הברית, לונדון, צרפת, קנדה, מקסיקו.
דוד ביטן: שם הם מסתדרים.
דוד ביטן: איפה הבעיה?
דוד ביטן: בקהילות הקטנות של 2,000, 3,000 איש, הם לא מסוגלים לקיים חיים יהודיים אמתיים, לא בתי ספר, לא סיוע לקהילה הזקנה, לא שמירה, לא אבטחה.
דוד ביטן: אני הולך לבקש מהממשלה ומהסוכנות, הגיע הזמן שאנחנו נסייע לקהילות הקטנות, אחרת לא יהיו יהודים בשום מקום בעולם.
דוד ביטן: וזה דורש מאתנו גם לעשות איזו שהיא קרן, גם שהסוכנות תתן חצי וגם שהממשלה תיתן חצי, כמו שאנחנו עושים בדברים אחרים.
דוד ביטן: הקרן הזאת, תפקידה יהיה לסייע לקהילות הקטנות, כולל קהילת מרוקו, כולל הקהילה שם.
דוד ביטן: זה דבר שאנחנו צריכים לדון עליו במסגרת דיוני התקציב.
דוד ביטן: יש לנו ישיבה בעוד שבועיים-שלושה עם יו"ר הסוכנות, אני מקווה לסגור את זה שם, ומקווה לסגור את זה בממשלה, כי בלי זה, אני אומר לכם, הקהילות הקטנות של 2,000 איש לא יכולים להתקיים.
דוד ביטן: לא בפרגוואי, לא בפרו, לא בצ'ילה, לא במרוקו.
דוד ביטן: אין אפשרות כזאת, פשוט הם לא מסוגלים.
דוד ביטן: אז מה אנחנו רוצים?
דוד ביטן: לעלות הם לא יכולים, לא כולם יכולים לעלות.
דוד ביטן: הלוואי שהיו עולים.
דוד ביטן: אבל יש כאלה שנשארים בכל זאת מכל מיני סיבות, ואנחנו צריכים לאפשר להם, הגיע הזמן שהמדינה תעזור לתפוצות ולא רק התפוצות יעזרו למדינה.
דוד ביטן: לכן אני אצטרך את העזרה שלכם פה בעניין הזה.
דוד ביטן: זה גם יפתור את הבעיה של יהודי מרוקו, לפחות בשלב הראשון.
דוד ביטן: כבר עכשיו אני ארצה לבקש, אני יודע שמהממשלה זה יותר קשה, יש תהליך, לבקש מהסוכנות על חשבון אותה קרן, שישקיעו טיפה ביהדות מרוקו כבר עכשיו ויחזירו להם את זה במסגרת הקרן הכללית שתוקם.
דוד אמסלם: צהריים טובים.
דוד אמסלם: אני לא אחזור על הדברים שהתייחס אליהם השר פרץ, אני רק אספר באמת את הסיפור, אני מסכים דרך אגב עם דוד, אנחנו היינו גם בדרום אמריקה בסיור לפני כשנתיים, וגם אני בקשר רציף עד היום עם הקהילה בארגנטינה, הקהילות היהודיות בדרום אמריקה.
דוד ביטן: שם היא גדולה.
דוד ביטן: אין בעיה כל כך.
דוד אמסלם: בעיה קשה.
דוד אמסלם: בתקופת הקורונה במיוחד, יש להם בעיה מאוד מאוד קשה, בתי הספר היהודיים שם הם בדרך כלל ממומנים על ידי חלק מאנשי הקהילה, והם שוחחו איתי לפני שבוע, ויש בעיה מאוד קשה וכשהיינו בסיור, אמרנו שהגיעה העת של מדינת ישראל אחרי כל השנים, קהילות העולם סייעו למדינת ישראל והגיעה העת שעכשיו מדינת ישראל תסייע להם חזרה, בגלל שאחרת החינוך היהודי שם וכל הסיפור של היהדות יילך וייעלם.
דוד אמסלם: לכן יש חשיבות עצומה.
דוד אמסלם: לגבי יהדות מרוקו, היא יהדות מאוד קטנה, באמת קהילה מאוד קטנה, קהילה מאוד שורשית, מאוד מחוברת למסורת ולדת.
דוד אמסלם: ביקרתי אצל ארי מספר פעמים, דרך אגב, כשהיינו בוועדת האקלים לפני כשלוש שנים כמדומני, מרוקו אירחה את זה, אני הייתי יו"ר ועדת הפנים, ונסענו.
דוד אמסלם: הוא אמר לי, יהודה גם הצטרף אלינו, ארי אמר 'חבר'ה אני רוצה לעשות ערב לכל חברי המשלחת'.
דוד אמסלם: אמרתי לו 'אהלן'.
דוד אמסלם: ואז הוא ירד למרקש, יש לו שם מתחם מפואר, לא חשוב, הוא הביא, הוא באמת הזמין קרוב ל-100 יהודים מקזבלנקה, מרחק של 700, 800 קמ', מרחק גדול, הוא עשה שם באמת ערב פשוט מפואר באמת, קשה אפילו לדמיין אותו, על מנת לעשות כבוד למדינת ישראל.
דוד אמסלם: הוא ראה את זה, בוודאי שהוא מכבד את המשלחת של מדינת ישראל.
דוד אמסלם: ארי היה אחד מראשי הקהילה שם, הוא החזיק גם את כל בתי הכנסת שם, הוא היה איש מחובר – כפי שאמרתי – למסורת.
דוד אמסלם: כל שבת שהיינו באים, היינו הולכים לבית הכנסת שם, הוא היה הבנאדם המרכזי שם, ומה שאפיין אותו באמת שהוא היה איש של חסד.
דוד אמסלם: הוא היה איש של חסד עצום, אני לא מכיר דברים כאלה.
דוד אמסלם: דרך אגב, לא רק במרוקו, הוא החזיק הרבה ישיבות במדינת ישראל, הרבה כוללים, הוא היה תמיד נמצא בכל אירוע שאתה רק מספר לו, הוא שואל 'במה אפשר לעזור'.
דוד אמסלם: כששמעתי שהוא נפטר הייתי בהלם, בשוק.
דוד אמסלם: לא האמנתי, בחור צעיר, ללא שום מחלות רקע.
דוד ביטן: שום - - -
דוד אמסלם: נראה הר אדם, מה שנקרא.
דוד אמסלם: יהודה מספר לי, תבינו את התהליך ומה קרה כאן.
דוד אמסלם: ביום רביעי הוא הרגיש לא טוב, בגלל שהוא השתתף באיזו חתונה שהייתה שם - - -
דוד ביטן: בפריז.
דוד ביטן: הוא נדבק בפריז.
דוד אמסלם: באגאדיר.
דוד אמסלם: באו יהודים מפריז להשתתף בחתונה הזו, וכנראה שם הוא נדבק וזה היה ביום רביעי והוא לא הרגיש טוב.
דוד אמסלם: נלך לסוף, ביום חמישי הוא נפטר, לאחר שבוע ויום.
דוד אמסלם: זה פשוט לא יאומן התהליך שקרה פה.
דוד אמסלם: אמא שלו נפטרה ביום ראשון.
דוד אמסלם: שלושה ימים אחרי.
דוד אמסלם: ואבא שלו לאחר עוד כמה ימים.
דוד אמסלם: זו פשוט טרגדיה שהיא פשוט בלתי נתפסת.
דוד אמסלם: כשיהודה התקשר אלי, אני כבר לא יכלתי, לא הצלחתי לעכל את קצב האירועים פה.
דוד ביטן: ניסינו להביא אותם לארץ, במטוס פרטי, ולא קיבלו אישור.
דוד אמסלם: לכן באמת, היה שם צער עמוק מאוד בכל הקהילה היהודית.
דוד אמסלם: משפחת פרץ הם משפחה מאוד מאוד מוכרת כפי שאמרתי, מאוד מכובדת, ובאמת כל הקהילה נכנסה שם להלם ושוק וגם כל מי שהכיר את המשפחה.
דוד אמסלם: דרך אגב, ימין היה יהודי יקר, האבא, גר כאן בנתניה, הוא אגב עשה עליה מתוך ציונות, אבל הוא היה נוסע מדי פעם לשם בגלל שהיה לו את המרחק עם הנכדים וכולי, אז הוא היה נוסע גם למרוקו.